Географија на Србија

Србија е држава која се наоѓа во држава на Балканскиот полусотров и во Средна Европа.
1 Граници
Вкупната површина на земјата изнесува 88 361 км<sup>2</sup>, и според тоа се наоѓа на 113 место по големина во светот. Границите на Србија вкупно зафаќаат 2.351,8 км; на север се граничи со Унгарија (174,7 км), на исток со Романија (547,9 км), Бугарија (360 км), на југ со Република Македонија (238 км) на југозапад со Црна Гора (249,5 км) и Албанија, преку Косово (113,4 км), на запад со Босна и Херцеговина (363 км) и Хрватска (259 км).
Главниот град Белград е најголемиот во државата и на Балканот со околу 1 500 000 жители.
1.1 Границата со Унгарија
Границата со Унгарија е вештачка и отворена. Долга е 174,7 км. Гранични премини се Бачки Брег, Хоргош, Келебија, Бездан (речен, на Дунав) и Кањижа (речен, на реката Тиса).
1.2 Границата со Романија
Границата со Романија е комбинирана (природно-вештачка), неетничка и отворена. Долга е 547,9 км, од кои 230 километри на Дунав. граничните премини се: Српска Црња, Ватин, Калуѓерово, Ѓердап,Велико Градиште (речен), Долни Милановац (речен), Усије (речен) и Прахово (речен).
1.3 Границата со Бугарија
Границата кон Бугарија е долга 360 километри. Гранични премини се Мокрање, Вршка Чука, Градина, Стрезимировци и Рибарци.
1.4 Границата со Македонија
Границата на Србија со Македонија е комбинирана (природно-вештачка). Долга е 273 километри и се протега од тромеѓата кај селото Жеравино до планинскиот врв кај селото Рестелица. Патни гранични премини се: Голеш, Прохор Пчињски, Прешево, и Глобочица. Железнички премин е: Прешево.
1.5 Границата со Албанија
Границата со Албанија е долга 111 километри и се протега од тромеѓата меѓу Србија, во делот кон Косово, Македонија и Албанија кај местото Рестелица до тромеѓата на Србија, Црна Гора и Албанија на планината Богиќевици (2.092 мнв). Ова е најкратката државна граница на Србија и на неа постојат два патни премини: Ќафа Прушит (кај Ѓаковица и Врбница (кај Призрен). Од 10 јуни 1999, границата кон Албанија не е под контрола на Република Србија, иако Резолуција 1244 предвидува Србија да задржи контрола над клучните гранични премини.
1.6 Границата со Косово
Границата со Косово е административна (провинциска). Се простира од тромеѓата меѓу Македонија, Косово и Србија во делот од Прешево па сè до Рашка. По војната, создаден е кумановскиот договор каде е договорено разграничување и формирање на Копнена зона на безбедност (5км) и на Воздушна зона на безбедност (25км). Поради тоа што Србија не го признава Косово како независна држава, суспендирани се сите цивилни и воени летови меѓу Централна Србија и Косово. Патни гранични премини за влез и излез се: Брњак и Јариње на Северно Косово, Мердаре во близината на Куршумлија, како и граничниот премин Кончуљ во близина на Бујановац. Воедно, оваа граница е една од најстарите поради тоа што е создадена како граница меѓу Србија и Отоманското Царство.
2 Население
Според пописот, вкупното население во Србија е околу 6,647,003 (со Косово) жители. Густината на населеноста е 107.46/км<sup>2</sup> жители на квадратен километар.
3 Клима
Србија се наоѓа на крстопатот од централна, јужна и источна Европа, помеѓу Балканскиот полуостров и Панонската низина. Голем потенцијал во Србија има речниот транспорт. Иако не излегува на море, во Србија има околу 2000 колометри пловни реки и канали од кои најголем е Дунав-Сава-Тиса со кој се поврзува со Западна Европа, Јужна Европа и Источна Европа. Регионални речн и пристаништа се Белград, Нови Сад и Смедерево.
Северната третина од земјата се наоѓа во Средна Европа, додека источниот дел од Србија зазема дел од Влашката низина. Остатокот од земјата е прекриен со планински венци. Најголем врв во Србија е Ѓеравица.
Национални паркови на Србија се:
* Фрушка Гора
* Копаоник
* Тара
* Ѓердап
* Шар Планина
4 Поврзано
* Демографија на Србија
* Список на градови во Србија